ท้องเสียค่ะเเต่มันเหมือนจะอ้วกเเต่ไม่อ้วก เป็นมาสองวันเเล้วค่ะอยากทราบว่าเป็นอาการอะไรคะ
สวัสดีค่ะ อาการถ่ายเหลวนั้นหากเป็นเฉียบพลันส่วนใหญ่จะเกิดมาจากอาหารเป็นพิษทำให้มีลำไส้อักเสบหรือติดเชื้อ สาเหตุคือการรับประทานอาหารที่ไม่สุกสะอาด หรืออาหารค้างคืนค่ะ อาจมีอาการไข้ คลื่นไส้ ร่วมด้วยได้ สาเหตุอื่นๆเช่นลำไส้แปรปรวน หรือไม่มีน้ำย่อยของอาหารบางชนิด แต่มักเป็นมาเรื้อรัง หรือผลข้างเคียงจากการใช้ยาบางชนิด เป็นต้นเบื้องต้นแนะนำการดื่มน้ำผสมเกลือแร่เพื่อทดแทนน้ำที่เสียไปจากการถ่ายเหลว รับประทานยาแก้คลื่นไส้ได้ รับประทานาอาหารสุกสะอาด และหากถ่ายเหลวมากไม่หยุด อ่อนเพลีย มีไข้สูง ปวดท้องมาก ควรรีบไปพบแพทย์